יקנה מצויה

יקנה מצויה (שם מדעי: Jacana jacana) היא מין של עוף ממשפחת היקאניים החי בביצות, בריכות ויערות גשם באמריקה המרכזית ואמריקה הדרומית. היא קרובתה של היקנה האמריקאית.

אורכה של יקנה זו 17–23 ס"מ ומשקלה 90–125 גרם. הנקבות גדולות מהזכרים ומשקלן מגיע עד 150 גרם. היקנה בעלת ראש וחזה שחורים, דלדל ורוד סביב המקור ומקור צהוב. הכנפיים חומות והרגליים אפורות. רגליה של היקנה מותאמות להליכה מעל צמחי מים קלים.

היא נפוצה מפנמה וטרינידד ועד למורדות של מזרח האנדים. היא חיה בין הצמחייה המימית ומותאמת להליכה עליה. היא מחפשת למאכל חרקים, תולעים, חסרי חוליות נוספים וזרעים.

הנקבות במינים אלה גדולות וחזקות מהזכרים ובעלות התנהגות פוליגמית הנדירה אצל נקבות עופות. לעיתים נקבה תשמיד את קינו של זכר על מנת להתרבות איתו.

תת-מינים
 Jacana jacana hypomelaena
 Jacana jacana melanopygia
 Jacana jacana intermedia
 Jacana jacana jacana
 Jacana jacana scapularis
 Jacana jacana peruviana

תמונות

קישורים חיצוניים

הערות שוליים 

טקסונים שתוארו בידי קארולוס ליניאוס
יקניים
בעלי חיים שתוארו ב-1766
ברזיל: עופות